title: Javaslat a Tanács határozata Franciaország differenciált üzemanyag-adómértékek alkalmazására vonatkozó kérelmének engedélyezéséről, a 2003/96/EK irányelv 19. cikke értelmében

text:
               AZ EURÓPAI KÖZÖSSÉGEK BIZOTTSÁGA
                                                   Brüsszel, 14.9.2004
                                                   COM(2004) 597 végleges
                                         Javaslat
                           A TANÁCS HATÁROZATA
   Franciaország differenciált üzemanyag-adómértékek alkalmazására vonatkozó
     kérelmének engedélyezéséről, a 2003/96/EK irányelv 19. cikke értelmében
                               (előterjesztő: a Bizottság)
HU                                                                           HU
 ---pagebreak---                                           INDOKOLÁS
   1.       A KÉRELEM ISMERTETÉSE
   A francia hatóságok az energiatermékek és a villamos energia közösségi adóztatási keretének
   átszervezéséről szóló, 2003. október 27-i, 2003/96/EK tanácsi irányelv1 19. cikkével
   összhangban 2004. június 16-án kelt levél útján engedélykérelmet nyújtottak be, melyben
   közölték a Bizottsággal, hogy az állam strukturális reformja, nevezetesen a jelenleg központi
   szinten gyakorolt hatáskörök decentralizálása keretében differenciált adómértéket kívánnak
   alkalmazni a gázolajra és az ólmozatlan benzinre.
   1.1.     A kérelem általános kerete
   A francia kormány kezdeményezi a jelenleg központi szinten gyakorolt hatáskörök
   decentralizációjának újabb fázisát. A 2003. márciusi alkotmánymódosítás megteremtette
   azokat az alkotmányos kereteket, melyek lehetővé teszik az állami hatásköröknek a területi
   hatóságokra (közigazgatási területek, megyék, régiók) való átruházását valamint e
   hatóságoknak az irányításban való tapasztalatszerzését.
   A hatáskör-átruházás a törvény előírásai értelmében megfelelő finanszírozási eszközök
   átcsoportosításával párosul. E reform keretében a francia kormány alapos megfontolás után a
   „Kőolajtermékek Belső Adója” (TIPP – a nemzeti jövedéki adó egyik fajtája) alkalmazása
   mellett döntött. A reform két különböző, de egymást kiegészítő intézkedést foglalna magában.
   Egyrészről a legnagyobb mennyiségben használt üzemanyagokból – nevezetesen a gázolajból
   és az ólmozatlan benzinből – befolyó nemzeti jövedékiadó egy része átkerülne a régiók
   hatáskörébe. Az átcsoportosított összeg minden régióban azonos lenne; az egyes régióknak
   szánt források a területükön megállapított tényleges üzemanyag-fogyasztással lennének
   arányosak. Az adó-átruházás mértéke részben az átruházott hatáskörök szintjétől illetve a
   régióknak a rájuk ruházott hatáskörökre való jelenlegi felkészültségétől is függne. Az
   intézkedés célja az, hogy a közvetlen helyi irányítás illetve a szubszidiaritás elvének
   alkalmazása révén jobb minőségű és kevésbé költséges közszolgáltatást biztosítson a régiók
   számára.
   Másrészről, nevezetesen azért, hogy a rendszer kellőképpen alkalmazkodjon a régiókat
   jelenleg jellemző gazdasági viszonyokhoz, a Regionális Tanácsok (a helyi végrehajtó
   szervek) szavazással dönthetnek a területükön fogyasztott üzemanyag adómértékének
   csökkentéséről. Az eltérésre vonatkozó francia kérelem tárgya egyedül a jövedékiadó
   (TIPP) régiók szerinti differenciált alkalmazásának ez a lehetősége. A régiók szerinti
   moduláció lehetővé tenné, hogy az átruházott hatásköröket a régiók sajátosságaikhoz és
   igényeikhez valamint a lakosság meghatározott elvárásaihoz igazodva gyakorolhassák. Az
   intézkedés valójában a régiók között fennálló objektív szociális és gazdasági különbségek
   enyhítését célozza. E különbségek világosan megjelennek a gazdasági mutatókban. Például az
   adófizető képesség minimális és maximális mutatói közötti eltérés – 42,3 euró/fő – illetve az
   adóterhelés mértékében mutatkozó legnagyobb eltérés – az országos átlag 1-es értékéhez
   képest 0,79 – kellőképpen érzékeltetik a leggazdagabb és a legszegényebb régió közötti
   különbséget. Egyébként az adóterhelés mutatója 22 régió közül 15-ben meghaladja a nemzeti
   1
           HL L 283., 2003.10.31., 51.o.
HU                                               2                                               HU
 ---pagebreak---    átlagot, ami azt jelenti, hogy e régiók a nemzeti átlagszintnél nagyobb adóterhelés révén
   tudják elérni az átlaggal azonos egy főre eső adóhozamot. A francia régiók tehát távolról sem
   azonos cselekvési szabadsággal rendelkeznek a lakosságnak nyújtott szolgáltatások javítása
   tekintetében.
   Az intézkedésből következő, 2006-tól jelentkező adójellegű költségvetési kiadás kevesebb,
   mint 700 millió euró.
   1.2.      A kérelmezett intézkedés mechanizmusa
   A TIPP adómértékének csökkentésére a régióknak 2006. január 1-től 2011. december 31-ig
   nyílna lehetőségük. A csökkentés összegéről a Regionális Tanácsok szavazattal döntenének, a
   törvény szabta kereteken belül és tiszteletben tartva az engedélyezett eltérés mértékét.
   A csökkentés mértéke az ólmozatlan benzin esetében az eltérés teljes időszaka alatt nem
   haladhatná meg a 3,54 euró/hektolitert, a gázolaj esetében pedig a 2,30 euró/hektolitert. A
   jövedékiadó csökkentés előtti mértékét az állam az ólmozatlan benzin esetében
   60,69 euró/hektoliterben, a gázolaj esetében 42,84 euró/hektoliterben szabná meg, e két
   adómérték azonban az idők során bármikor módosulhat. A csökkentés utáni adómérték soha
   nem lehetne alacsonyabb a 2003/96/EK irányelvben megszabott közösségi minimum
   adómértékeknél.
   Az adócsökkentés nem alkalmazható az üzleti felhasználásra szánt, úgynevezett
   "kereskedelmi célra felhasznált gázolajra".
   1.3.      Az említett termékek ellenőrzésére és szállítására vonatkozó intézkedések
   A gázolaj és az ólmozatlan benzin jövedékiadójának beszedése és ellenőrzése a régiók által
   megszavazott adócsökkentésektől függetlenül az állam hatáskörében marad.
   A termékek adózott jövedéki termékként kerülnének forgalomba; a jövedéki adó a fogyasztás
   helyén kerülne megállapításra az adott régióban érvényben lévő adómérték szerint.
   A hatóságok által azonosított adócsalási kockázat (az üzemanyag-szállítmányok eltérítése a
   régiók adómértéke közötti különbözetből húzott haszon reményében) kiküszöbölése
   érdekében a hatóságok nyomon követik a logisztikai láncot oly módon, hogy a fuvarozóknak
   előzetesen azonosítaniuk kell a szállítmányok címzettjeit, és ezeket az információkat el kell
   juttatniuk a vámhatóságokhoz. A kockázatelemzés alapján a szállítmányok címzettjeinek
   nyilvántartásában három kategóriát állapítottak meg: az ömlesztett tárolásra alkalmas
   kapacitással rendelkező végső felhasználókat, a benzinkutakat illetve az üzemanyag adózott
   jövedéki termékként való forgalmazóit. A régiók közötti üzemanyag-szállítás lebonyolítását
   végző forgalmazók azonosítása érdekében a vámhatóság mindegyiknek egyénileg állítja ki a
   státuszát. A fuvarozóknak a forgalmazó ügyfelek azonosításakor e státuszt kell kérniük, míg
   az egyéb ügyfelek esetében csak arról kell meggyőződniük, benzinkúttal vagy végső
   felhasználóval van-e dolguk.
   Az üzemanyagok adózott jövedéki termékként bonyolított belföldi forgalma esetében a
   vámhatóságnak lehetősége nyílna ellenőrizni az áruk eredetét és a végcélul kijelölt régiót. Ha
   a szállítás útvonala szokatlan vagy időtartama indokolatlanul hosszú, a hatóság hatékonyan le
   tudná folytatni az eredetileg bejelentett regionális végcéltól való esetleges eltéréssel
   kapcsolatos nyomozását.
HU                                                 3                                              HU
 ---pagebreak---    Ami az üzleti célra felhasznált gázolajnak az intézkedés hatásköréből való kizárását illeti:
   azok a nemzeti és nemzetközi fuvarozók, akik esetében teljesülnek az üzleti célra felhasznált
   gázolaj jövedékiadója után járó részleges visszatérítés feltételei, a vásárlás régiójától
   függetlenül továbbra is egyforma mértékű jövedékiadót fizetnének. A tervezett adózási
   rendszer ugyanis fenntartaná a jelenleg érvényben lévő visszatérítési eljárást, amely teljes
   mértékben semlegesítené a régiók által megszavazott adócsökkentések hatását oly módon,
   hogy azzal egyenlő mértékben csökkenti az üzleti célokra felhasznált gázolaj után
   visszatérítendő összeget.
   1.4.      A belső piacra gyakorolt hatás
   A francia hatóságok szerint az intézkedés nem veszélyeztetné a belső piac megfelelő
   működését, nevezetesen azért, mert alkalmazási területe a nem üzleti célra felhasznált
   üzemanyagokra korlátozódik. Ráadásul a nem üzleti célra felhasznált üzemanyagok
   forgalmazó hálózatainak eladási árai között mutatkozó eltérések magasabbak a tervezett
   modulációs összegnél.
   A tervezett adócsökkentési intézkedés emellett nem létesítene állami támogatást, mivel a
   közúti fuvarozó vállalkozásoknak az üzleti célra felhasznált gázolajra azonos jövedékiadó-
   terhet kellene viselniük, függetlenül attól, Franciaország mely régiójában vásárolták az üzleti
   célra felhasznált gázolajat.
   A javasolt intézkedés tehát a fuvarozás területén semmilyen torzító hatással nem lenne a
   versenyre, és semmilyen mértékben nem érintené a Közösségen belüli kereskedelmet.
   2.        A BIZOTTSÁG ÉRTÉKELÉSE
   2.1.      A kérelem tárgya és jogi alapja
   A Bizottság elöljáróban megjegyzi, hogy a francia kormány tervének elsődleges tárgya a
   jövedéki bevételek átcsoportosítása. Az ilyen típusú intézkedések a közösségi jog
   szempontjából nem minősülnek aggályosnak. A Bizottságnak a francia kérelem keretében
   mindössze a TIPP jövedéki adónak a francia közigazgatási régiók szerinti differenciált
   csökkentését kell értékelnie.
   A 2003/96/EK irányelv 19. cikke értelmében a Tanács a Bizottság javaslata alapján
   egyhangúlag engedélyezheti valamely tagállamnak, hogy meghatározott politikai célok
   érdekében döntést hozzon a jövedéki adó további csökkentéséről vagy az alóli mentességről.
   A 2003/96/EK irányelv 19. cikkével összhangban kérelmezett eltérés értékelése a közösségi
   politikával való összeegyeztethetőség általános elemzése alapján történik.
   2.2.      Alkalmazott adómértékek
   A Bizottság megállapítja, hogy a francia hatóságok által megjelölt adócsökkentés nyomán
   kialakult tényleges adómértékek magasabbak a közösségi minimum adómértékeknél. A
   Bizottság egyébként nem hagyhatna jóvá e minimumoknál alacsonyabb adómértékeket.
HU                                                 4                                               HU
 ---pagebreak---    2.3.      Az adózási rendszer időtartama
   A Bizottság megjegyzi, hogy az intézkedés hat év időtartamra szól, ami megfelel a 2003/96/EK
   irányelv 19. cikkének.
   2.4.      Adóalap / versenytorzító hatás
   A Bizottság alapos megfontolás után úgy ítéli meg, hogy az adómértékek régiók közötti
   differenciálásának csekély mértéke és a forgalmazói hálózatokban érvényben lévő árak
   közötti eltérések következtében a szállítási útvonalak eltérülésének (és ezáltal a környezetre
   káros anyagok nagyobb mértékű kibocsátásának) veszélye is igen csekély. Ráadásul a
   Bizottság megjegyzi, hogy a régiók közötti differenciált adómértékek bevezetése az adó
   nominális értékének növekedésével jár együtt, ami a fogyasztókat az üzemanyag ésszerűbb
   felhasználására ösztönzi.
   A Bizottság megbizonyosodott arról, hogy az ismertetett adózási rendszerből következően az
   üzleti célra felhasznált gázolajhoz kapcsolódó visszatérítések összegéből levonásra kerül a
   gázolajra alkalmazott regionális adócsökkentés értéke. Ugyanakkor a törvényi
   rendelkezésekben helyénvaló pontosítani, hogy a regionális adócsökkentés maximális összege
   nem haladhatja meg a nem üzleti célra illetve üzleti célra felhasznált gázolajra alkalmazott
   nemzeti adómértékek közötti különbséget.
   A gázolaj és az ólmozatlan benzin Közösségen belüli kereskedelmi forgalma szinte teljes
   egészében közösségi adó-felfüggesztési eljárásban történik. A Közösségen belüli forgalomnak
   ezt a fajtáját nem érinti a jövedékiadó-mértékek Franciaország által tervezett regionális
   differenciálása. Ami azokat az igen korlátozott számú eseteket illeti, amikor a kereskedelmi
   forgalom adózott jövedéki termékként bonyolódik, a tervezett ellenőrzési eljárások nem
   diszkriminatív jellegűek, és előreláthatólag nem befolyásolják károsan az adózott jövedéki
   termékek Közösségen belüli kereskedelmét. E feltételek mellett a jövedékiadó-mértékek
   regionális differenciálása nem veszélyezteti a belső piac megfelelő működését.
   A régiókban alkalmazott eltérő adómértékek szigorúan megszabott határai valamint a
   forgalmazói hálózatok árai között meglévő jelentős eltérések ellensúlyozó hatása elvileg
   biztosítják, hogy a jövedékiadó-mértékek regionális differenciálása ne lehessen torzító
   hatással a kőolajtermékek piacának versenyére. Minthogy a tervezett intézkedés nem
   alkalmazható a kereskedelmi célokra felhasznált gázolajra, a személy- és áruszállítás piacán
   kifejtett versenytorzító hatás eshetősége szintén kizárható.
   A Bizottság ugyanakkor azt is megállapította, hogy a regionális differenciálás nem minősül
   állami támogatásnak.
   2.5.      Meghatározott politikai célok
   A Franciaország által rendelkezésre bocsátott információk tanulmányozása után a Bizottság
   úgy ítéli meg, hogy a Franciaország által tervezett decentralizáció a közigazgatás
   hatékonyságának növelésére irányuló törekvések sorába illeszkedik, egy jobb minőségű és
   kevésbé költséges közszolgáltatás kialakítása révén. A hatékonyság növelésére tett
   erőfeszítéseket látszanak igazolni a franciaországi decentralizáció eddigi tapasztalatai, melyek
   lehetővé tették a regionális végrehajtó szerveknek, hogy tapasztalatot szerezzenek az
   irányítási feladatokban. A decentralizáció mindemellett a nemzeti gazdasági növekedés
   faktorának bizonyul. A helyi közigazgatási szervek bruttó felhalmozása a francia GDP 2%-át
HU                                                 5                                                HU
 ---pagebreak---    teszi ki, míg az állami közigazgatásé 0,5%-ot, ami 4:1 arányú előnyt jelent a helyi
   közszolgáltatási szektor javára.
   Ráadásul a kérelmezett intézkedés további ösztönzést jelent a régiók számára, hogy átlátható
   módon javítsák irányítási tevékenységük minőségét, miközben változatosabb szociális és
   gazdasági helyzetek megoldására nyílna lehetőségük. A határozati javaslat rendelkezéseinek e
   téren ki kell kötniük, hogy az adócsökkentéseknek a régiók gazdasági klímájához kell
   igazodniuk.
   A regionalizáció reformja a szubszidiaritás elvének politikájába illeszkedik, mely számos
   területen (a szakmai továbbképzés, a gazdasági fejlesztések, az egészségügy, az oktatás, a
   nagy ipara létesítmények irányítása, a kultúra terén) lehetővé teszi, hogy a döntések a
   megfelelő szinten szülessenek meg.
   A Bizottság mindebből arra a következtetésre jutott, hogy az adómértékek regionális
   differenciálására irányuló kérés a 2003/96/EK irányelv 19. cikkének megfelelően
   meghatározott politikai célt szolgál.
   2.6.      Az ellenőrzésre és szállításra vonatkozó szabályok
   A francia hatóságok által ismertetett hatósági nyomon követési séma megfelel a 2003/96/EK
   irányelvben valamint a jövedékiadó-köteles termékekre vonatkozó általános rendelkezésekről
   és e termékek tartásáról, szállításáról és ellenőrzéséről szóló, 1992. február 25-i 92/12/EGK
   tanácsi irányelvben2 meghatározott ellenőrzési és szállítási előírásoknak. Az ellenőrzésre
   vonatkozó intézkedések arányosak a feladattal.
   HATÁROZAT
   A Bizottság javaslata az, hogy a Tanács határozatában a 2003/96/EK tanácsi irányelv 19.
   cikke értelmében engedélyezze Franciaországnak, hogy 2006. január 1. és 2011. december 31.
   között csökkentett adómértékeket alkalmazzon a motorhajtóanyagként felhasznált ólmozatlan
   benzinre és gázolajra. A szóban forgó adócsökkentések mértéke közigazgatási régiók szerint
   eltérő lehet, amennyiben valamennyi alábbi feltétel teljesül az esetükben:
             –     Az adócsökkentés mértéke nem haladja meg az ólmozatlan benzin esetében a
                   35,4 euró/1000 literes, a gázolaj esetében pedig a 23,0 euró/1000 literes
                   értéket.
             –     Az adócsökkentés mértéke nem haladja meg a gázolajat és a kereskedelmi
                   célra felhasznált gázolajat terhelő adó szintje közötti különbséget.
             –     Az adócsökkentés a régiók objektív szociális és gazdasági viszonyainak
                   megfelelő mértékű.
   2
           HL L 76., 1992.3.23., 1.o. A legutóbb a 2000/47/EK irányelv által módosított irányelv (HL L 193.,
           2000.7.29., 73.o.).
HU                                                    6                                                      HU
 ---pagebreak---    A csökkentett adómértéknek meg kell felelnie a 2003/96/EK irányelv által előírt
   követelményeknek, nevezetesen a 7. cikkben előírt minimális adómértékeknek.
   A motorhajtóanyagként felhasznált kereskedelmi gázolaj a 2003/96/EK irányelv 7. cikke (2)
   bekezdése értelmében nem részesülhet ebből az adócsökkentési kedvezményből.
HU                                             7                                             HU
 ---pagebreak---                                                Javaslat
                                       A TANÁCS HATÁROZATA
        Franciaország differenciált üzemanyag-adómértékek alkalmazására vonatkozó
            kérelmének engedélyezéséről, a 2003/96/EK irányelv 19. cikke értelmében
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az energiatermékek és a villamos energia közösségi adóztatási keretének
   átszervezéséről szóló, 2003. október 27-i, 2003/96/EK tanácsi irányelvre1 és különösen annak
   19. cikkére,
   tekintettel a Bizottság javaslatára,
   mivel:
   (1)     Franciaország 2004. június 16-án kelt levél útján engedélykérelmet nyújtott be a
           gázolaj és az ólmozatlan benzin adómértékének differenciált alkalmazására az állam
           strukturális reformja, nevezetesen bizonyos nem kimerítő jelleggel felsorolt, jelenleg
           központi szinten gyakorolt hatáskörök decentralizációja keretében.
   (2)     A Franciaország által tervezett decentralizáció a közigazgatás hatékonyságának
           növelésére irányuló törekvések sorába illeszkedik, egy jobb minőségű és kevésbé
           költséges közszolgáltatás kialakítása révén. E reform a szubszidiaritás elvének
           politikáját szolgálja, mely számos területen lehetővé teszi, hogy a döntések a
           megfelelő szinten szülessenek meg. Az adómérték régiók szerinti differenciálásának
           lehetősége további ösztönzést jelent a régiók számára, hogy átlátható módon javítsák
           irányítási tevékenységük minőségét. A szóban forgó adócsökkentések mértékét
           egyébként a régiókat jellemző szociális-gazdasági viszonyoknak megfelelően kell
           meghatározni.
   (3)     A Bizottság nem engedélyezhet korlátlan időtartamra szóló eltéréseket. A 2003/96/EK
           irányelv 19. cikke (2) bekezdése hat évben szabja meg azt az esetlegesen
           meghosszabbítható időtartamot, melyre az energiatermékek és a villamos energiára
           alkalmazott adómértékek további csökkentése engedélyezhető.
   (4)     A különböző régiók jövedékiadó-mértéke közötti differenciálás csekély mértéke
           valamint a forgalmazói hálózatok árai között meglévő különbségek következtében a
           szállítási útvonalak eltérülésének (és ez által a környezetre káros anyagok nagyobb
   1
           HL L 283., 2003.10.31., 51.o.
HU                                                8                                               HU
 ---pagebreak---         mértékű kibocsátásának) veszélye is igen csekély. Ezért az intézkedés megfelel az
        energiapolitika kívánalmainak.
   (5)  A gázolaj és az ólmozatlan benzin Közösségen belüli kereskedelmi forgalma szinte
        teljes egészében adó-felfüggesztési eljárásban történik. A Közösségen belüli
        forgalomnak ezt a fajtáját nem érinti a jövedékiadó-mértékek Franciaország által
        tervezett regionális differenciálása. Ami azokat az igen korlátozott számú eseteket
        illeti, amikor a kereskedelmi forgalom adózott jövedéki termékként bonyolódik, a
        tervezett ellenőrzési eljárások nem diszkriminatív jellegűek, és előreláthatólag nem
        befolyásolják károsan az adózott jövedéki termékek Közösségen belüli kereskedelmét.
        E feltételek mellett a jövedékiadó-mértékek regionális differenciálása nem
        veszélyezteti a belső piac megfelelő működését.
   (6)  A régiókban alkalmazott eltérő adómértékek szigorúan megszabott határai valamint a
        forgalmazói hálózatok árai között meglévő jelentős eltérések ellensúlyozó hatása
        elvileg biztosítják, hogy a jövedékiadó-mértékek regionális differenciálása ne lehessen
        torzító hatással a kőolajtermékek piacának versenyére. Minthogy a tervezett
        intézkedés nem alkalmazható a kereskedelmi célokra felhasznált gázolajra, a személy-
        és áruszállítás piacán kifejtett versenytorzító hatás eshetősége szintén kizárható.
   (7)  A Bizottság rendszeres időközönként megvizsgálja az adócsökkentéseket és
        adómentességeket annak ellenőrzése céljából, hogy egyfelől azok nem fejtenek-e ki
        torzító hatást a versenyre illetve nem akadályozzák-e a belső piac működését, másfelől
        hogy továbbra is összeegyeztethetőek-e a közösségi környezetvédelmi, energia- illetve
        közlekedéspolitika irányvonalával.
   ELFOGADTA EZT A HATÁROZATOT:
                                                1. cikk
   1.     A Bizottság engedélyezi Franciaországnak, hogy csökkentett adómértékeket
          alkalmazzon a motorhajtóanyagként felhasznált ólmozatlan benzinre és gázolajra. A
          2003/96/EK irányelv 7. cikke (2) bekezdése értelmében a kereskedelmi célokra
          felhasznált gázolaj nem részesülhet ebből az adócsökkentési kedvezményből.
   2.     A szóban forgó adócsökkentések mértéke közigazgatási régiók szerint eltérő lehet,
          amennyiben valamennyi alábbi feltétel teljesül az esetükben:
          –      Az adócsökkentés mértéke nem haladja meg az ólmozatlan benzin esetében a
                 35,4 euró/1000 literes, a gázolaj esetében pedig a 23,0 euró/1000 literes
                 értéket.
          –      Az adócsökkentés mértéke nem haladja meg a gázolajat és a kereskedelmi
                 célra felhasznált gázolajat terhelő adó szintje közötti különbséget.
          –      Az adócsökkentés a régiók objektív szociális és gazdasági viszonyainak
                 megfelelő mértékű.
   3.     A csökkentett adómértéknek meg kell felelnie a 2003/96/EK irányelv által előírt
          követelményeknek, nevezetesen a 7. cikkben előírt minimális adómértékeknek.
HU                                                 9                                            HU
 ---pagebreak---                                                2. cikk
   Ez a határozat 2011. december 31-én hatályát veszti.
   Ez a határozat 2006. január 1-jétől alkalmazandó.
                                               3. cikk
   Ennek a határozatnak a Francia Köztársaság a címzettje.
   Kelt Brüsszelben,
                                               a Bizottság részéről
                                               az elnök
HU                                               10                 HU


               EURÓPAI BIZOTTSÁG
            Brüsszel, 2017.6.22.
            COM(2017) 332 final
            2017/0135(NLE)
            Javaslat
            A TANÁCS HATÁROZATA
            az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján a Horvát Köztársaság engedményes listáin szereplő engedményeknek Horvátország Európai Unióhoz való csatlakozása során történő módosítására vonatkozó, az Európai Unió és Új-Zéland között levélváltás formájában létrejött megállapodásnak az Európai Unió nevében történő aláírásáról

               INDOKOLÁS

               1.A JAVASLAT HÁTTERE

               •A javaslat indokai és céljai

               A Horvát Köztársaság csatlakozásával kibővült az Európai Unió vámuniója. Ennek következtében a Kereskedelmi Világszervezet (WTO) szabályai (az 1994. évi GATT XXIV. cikkének 6. pontja) értelmében az Európai Unió kompenzációs kiigazítás esetleges megállapítása érdekében köteles volt tárgyalásokat kezdeni azon WTO-tagokkal, amelyek Horvátország engedményes listái vonatkozásában tárgyalási joggal rendelkeznek. Ilyen kiigazítást abban az esetben kell elvégezni, ha az EU külső vámtarifarendszerének átvételéből eredően a vámtarifaszint emelkedésének mértéke meghaladja a csatlakozó ország által a WTO-ban vállalt szintet.

               2013. július 15-én a Tanács felhatalmazta a Bizottságot arra, hogy az 1994. évi GATT XXIV. cikkének 6. pontja alapján tárgyalásokat kezdjen. A Bizottság tárgyalásokat folytatott a WTO tárgyalási joggal rendelkező tagjaival a különleges engedmények visszavonására vonatkozóan a Horvát Köztársaság engedményes listájának Horvátország Európai Unióhoz való csatlakozása során történt visszavonása kapcsán.

               Az Új-Zélanddal folytatott tárgyalások eredményeképpen levélváltás formájában megállapodástervezet jött létre, amelyet 2017. május 18-án Genfben parafáltak (a továbbiakban: a megállapodás). Ennélfogva az Európai Bizottság javasolja a Tanácsnak, hogy engedélyezze a megállapodás aláírását.

               •Összhang a szabályozási terület jelenlegi rendelkezéseivel

                  A javaslat összhangban áll a korábbi EU-bővítések során követett uniós gyakorlattal.

               •Összhang az Unió egyéb szakpolitikáival

                  A javaslat az EU külső tevékenységével, ipari és mezőgazdasági szakpolitikáival összhangban álló uniós gyakorlatot követ.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  Az Európai Unió működéséről szóló szerződés (EUMSZ) 207. cikke, összefüggésben annak a nemzetközi megállapodások aláírására vonatkozó 218. cikke (5) bekezdésével.

               •Szubszidiaritás (nem kizárólagos hatáskör esetén)

               Ez a javaslat az Európai Unió működéséről szóló szerződés 3. cikke (1) bekezdésének e) pontja értelmében az Unió kizárólagos hatáskörébe tartozik, ezért a szubszidiaritás elve nem alkalmazható.

               •Arányosság

               Új-Zélandot érintette Horvátország engedményeinek visszavonása. A kompenzációs kiigazítás nem haladja meg Új-Zéland e tekintetben fennálló jogait. A javaslat megfelel az arányosság elvének.

               •A jogi aktus típusának megválasztása

               Az EUMSZ 218. cikkének (5) bekezdése a megállapodás aláírását engedélyező tanácsi határozatot ír elő.

               3.AZ ÉRDEKELT FELEKKEL FOLYTATOTT KONZULTÁCIÓK

               •Az érdekelt felekkel folytatott konzultációk

                  A Tanáccsal (Kereskedelempolitikai Bizottság) rendszeres konzultációt folytattak a tárgyalások tartalmáról és előrehaladásáról. Az Európai Parlamentet (Nemzetközi Kereskedelmi Bizottság) pedig értesítették.

               4.KÖLTSÉGVETÉSI VONZATOK

                  Lásd a pénzügyi kimutatást.

               5.EGYÉB ELEMEK

               •Végrehajtási tervek

               A Bizottság javasolja a Tanácsnak az Új-Zélanddal levélváltás formájában létrejött megállapodás Unió nevében történő aláírását. Ezzel egyidejűleg az e megállapodás megkötésére irányuló külön javaslatot is benyújtották a Tanácsnak.

               A megállapodás eredményei az alábbiak:

               Az EU „szarvasmarhafélék húsa fagyasztva – élelmezési célra alkalmas szarvasmarhaféle vágási mellékterméke és belsősége, fagyasztva” vámkontingensén belül a vámkontingens 1 875 tonnával bővül a jelenlegi 20 %-os (kontingensen belüli mennyiségre vonatkozó) vámtétel megtartása mellett (vámtarifaszámok: 0202 és 0206 29 91). Az új vámkontingens 54 875 tonna;

               Az EU „Juh- vagy kecskehús frissen, hűtve vagy fagyasztva” (vámtarifaszám: 0204) vámkontingensén belül Új-Zélandnak megítélt vámkontingens 135 tonnával (hasított test súlya) bővül a jelenlegi 0 %-os vámtarifa megtartása mellett. Az új vámkontingens Új-Zéland számára 228 389 tonna.

               A Bizottság az egységes közös piacszervezésről (KPSZ) szóló rendelet (1308/2013/EU) 187. cikkének a) pontja értelmében végrehajtási rendeleteket fogad el az érintett vámkontingensek kiterjesztésére és kezelésére.

               E végrehajtási intézkedések előkészítése e javaslattal egyidejűleg történik.

               2017/0135 (NLE)

               Javaslat

               A TANÁCS HATÁROZATA

               az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján a Horvát Köztársaság engedményes listáin szereplő engedményeknek Horvátország Európai Unióhoz való csatlakozása során történő módosítására vonatkozó, az Európai Unió és Új-Zéland között levélváltás formájában létrejött megállapodásnak az Európai Unió nevében történő aláírásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (5) bekezdésével,

               tekintettel az Európai Bizottság javaslatára,

               mivel:

               (1)2013. július 15-én a Tanács felhatalmazta a Bizottságot arra, hogy az 1994. évi Általános Vám- és Kereskedelmi Egyezmény (1994. évi GATT) XXIV. cikkének 6. pontja értelmében tárgyalásokat kezdjen a Kereskedelmi Világszervezet bizonyos egyéb tagjaival a Horvát Köztársaságnak az Európai Unióhoz való csatlakozása során.

               (2)A Bizottság a tárgyalásokat a Tanács által elfogadott tárgyalási irányelveket követve folytatta le.

               (3)E tárgyalások lezárultak, és az 1994. évi GATT XXIV. cikkének 6. pontja és XXVIII. cikke alapján a Horvát Köztársaság engedményes listáján szereplő engedményeknek Horvátország Európai Unióhoz való csatlakozása során történő módosítására vonatkozó, az Európai Unió és Új-Zéland közötti levélváltás formájában létrejött megállapodást 2017. május 18-án parafálták.

               (4)A megállapodást alá kell írni,

               ELFOGADTA EZT A HATÁROZATOT:

               1. cikk

               A Tanács felhatalmazást ad az 1994. évi GATT XXIV. cikkének 6. pontja és XXVIII. cikke alapján a Horvát Köztársaság engedményes listáján szereplő engedményeknek Horvátország Európai Unióhoz való csatlakozása során történő módosítására vonatkozó, az Európai Unió és Új-Zéland között levélváltás formájában létrejött megállapodásnak
                  1
                az Európai Unió nevében való aláírására, feltételezve a megállapodás megkötését.

               2. cikk

               A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                        PÉNZÜGYI KIMUTATÁS

                        DÁTUM:

                        1.

                        KÖLTSÉGVETÉSI TÉTEL:

                        12. alcím – Közös vámtarifa szerinti vámok és egyéb vámok

                        2.

                        CÍM:

                        Javaslat – A Tanács határozata az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján a Horvát Köztársaság engedményes listáin szereplő engedményeknek Horvátország Európai Unióhoz való csatlakozása során történő módosítására vonatkozó, az Európai Unió és Új-Zéland között levélváltás formájában létrejött megállapodásnak az Európai Unió nevében történő aláírásáról

                        3.

                        JOGALAP:

                        Az Európai Unió működéséről szóló szerződés és különösen annak 207. és 218. cikke.

                        4.

                        CÉLKITŰZÉSEK:

                        Az Európai Unió és a Új-Zéland között levélváltás formájában létrejött megállapodás aláírásának engedélyezése.

                        5.

                        PÉNZÜGYI HATÁSOK

                        FOLYÓ PÉNZÜGYI ÉV: 2017
                           (millió euró)

                        KÖVETKEZŐ PÉNZÜGYI ÉV: 2018

                        (millió euró)

                        PÉNZÜGYI ÉV: 2019

                        (millió euró)

                        5.0

                        KIADÁSOK

                        -
                              AZ EU-KÖLTSÉGVETÉS TERHÉRE
                           (VISSZATÉRÍTÉSEK/BEAVATKOZÁSOK)

                        -
                              NEMZETI HATÓSÁGOK

                        -
                              EGYÉB

                           -

                           -

                           -

                        5.1.

                        BEVÉTELEK

                        -
                              AZ EU SAJÁT FORRÁSAI
                           (LEFÖLÖZÉSEK/VÁMOK)

                        -
                              NEMZETI SZINTŰ BEVÉTELEK

                        -

                        -

                        -

                        2017

                        2018

                        2019

                        5.0.1.

                        KIADÁSI ELŐIRÁNYZAT

                        5.1.1.

                        BEVÉTELI ELŐIRÁNYZAT

                        -

                        -

                        -

                        5.2.

                        SZÁMÍTÁS MÓDJA: -

                        6.0.

                        FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL?

                        NEM

                        6.1

                        FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL?

                        NEM

                        6.2

                        SZÜKSÉG LESZ-E PÓTKÖLTSÉGVETÉSRE?

                        NEM

                        6.3

                        SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE?

                        NEM

                        ÉSZREVÉTELEK:

                     (1)
                  A megállapodás szövegét a megkötéséről szóló határozattal együtt hirdetik ki.

    ---documentbreak---

               EURÓPAI BIZOTTSÁG
            Brüsszel, 2017.6.22.
            COM(2017) 332 final
            MELLÉKLET
            a következőhöz:
            Javaslat - A Tanács Határozata
            az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján a Horvát Köztársaság engedményes listáin szereplő engedményeknek Horvátország Európai Unióhoz való csatlakozása során történő módosítására vonatkozó, az Európai Unió és Új-Zéland között levélváltás formájában létrejött megállapodásnak az Európai Unió nevében történő aláírásáról

               MEGÁLLAPODÁS LEVÉLVÁLTÁS FORMÁJÁBAN

               az Európai Unió és Új-Zéland között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján a Horvát Köztársaság engedményes listáin szereplő engedményeknek Horvátország Európai Unióhoz való csatlakozása során történő módosítására vonatkozóan

               A. Az Unió levele

               Tisztelt Uram/Asszonyom!

               Engedje meg, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján folytatott tárgyalásokat követően, amelyek a Horvát Köztársaság engedményes listájának ezen ország Európai Unióhoz való csatlakozása során történő módosítását érintették, az alábbi javaslatot tegyem:

               Az Európai Unió az EU–28 vámterületére vonatkozó engedményes listájába beépíti az EU–27-ekre vonatkozó engedményes listán szereplő engedményeket az alábbi módosításokkal:

               Az EU „szarvasmarhafélék húsa fagyasztva – élelmezési célra alkalmas szarvasmarhaféle vágási mellékterméke és belsősége, fagyasztva” vámkontingensén belül a vámkontingens 1 875 tonnával bővül a jelenlegi 20 %-os (kontingensen belüli mennyiségre vonatkozó) vámtétel megtartása mellett (vámtarifaszámok: 0202 és 0206 29 91). Az új vámkontingens 54 875 tonna.

               Az EU „Juh- vagy kecskehús frissen, hűtve vagy fagyasztva” vámkontingensén (vámtarifaszám: 0204) belül Új-Zélandnak megítélt vámkontingens 135 tonnával (hasított test súlya) bővül a jelenlegi 0 %-os vámtarifa megtartása mellett. Az új vámkontingens Új-Zéland számára 228 389 tonna.

               Az Európai Unió és Új-Zéland értesítik egymást a megállapodás hatálybalépéséhez szükséges belső eljárásaik befejezéséről. E megállapodás a legutolsó értesítés kézhezvételének időpontjától számított 14. napon lép hatályba.

               Lekötelezne, ha megerősítené azt, hogy kormánya egyetért-e a fentiekkel. Ezúton tisztelettel javaslom, hogy amennyiben a fentiek elfogadhatók az Ön kormánya számára, úgy ez a levél és a megerősítés együtt hozzon létre megállapodást az Európai Unió és Új-Zéland között.

               Kérem, Uram/Asszonyom, fogadja megkülönböztetett nagyrabecsülésem kifejezését.

               az Európai Unió részéről

               B. Új-Zéland levele

               Tisztelt Uram/Asszonyom!

               Ezúton tisztelettel igazolom a mai napon kelt levelének kézhezvételét, amely a következőképpen szól:

               „Engedje meg, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján folytatott tárgyalásokat követően, amelyek a Horvát Köztársaság engedményes listájának ezen ország Európai Unióhoz való csatlakozása során történő módosítását érintették, az alábbi javaslatot tegyem:

               Az Európai Unió az EU–28 vámterületére vonatkozó engedményes listájába beépíti az EU–27-ekre vonatkozó engedményes listán szereplő engedményeket az alábbi módosításokkal:

               Az EU „szarvasmarhafélék húsa fagyasztva – élelmezési célra alkalmas szarvasmarhaféle vágási mellékterméke és belsősége, fagyasztva” vámkontingensén belül a vámkontingens 1 875 tonnával bővül a jelenlegi 20 %-os (kontingensen belüli mennyiségre vonatkozó) vámtétel megtartása mellett (vámtarifaszámok: 0202 és 0206 29 91). Az új vámkontingens 54 875 tonna.

               Az EU „Juh- vagy kecskehús frissen, hűtve vagy fagyasztva” vámkontingensén (vámtarifaszám: 0204) belül Új-Zélandnak megítélt vámkontingens 135 tonnával (hasított test súlya) bővül a jelenlegi 0 %-os vámtarifa megtartása mellett. Az új vámkontingens Új-Zéland számára 228 389 tonna.

               Az Európai Unió és Új-Zéland értesítik egymást a megállapodás hatálybalépéséhez szükséges belső eljárásaik befejezéséről. E megállapodás a legutolsó értesítés kézhezvételének időpontjától számított 14. napon lép hatályba.

               Lekötelezne, ha megerősítené azt, hogy kormánya egyetért-e a fentiekkel. Ezúton tisztelettel javaslom, hogy amennyiben a fentiek elfogadhatóak az Ön kormánya számára, úgy ez a levél és a megerősítés együtt hozzon létre megállapodást az Európai Unió és Új-Zéland között levélváltás formájában.”

               Van szerencsém tájékoztatni arról, hogy kormányom egyetért az Ön levelében foglaltakkal.

               Új-Zéland részéről


               EURÓPAI BIZOTTSÁG
            Brüsszel, 2017.9.26.
            COM(2017) 496 final
            Javaslat
            AZ EURÓPAI PARLAMENT ÉS A TANÁCS HATÁROZATA
            Olaszország EGF/2017/004 IT/Almaviva referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.Az Olaszországban, az Almaviva Contact SpA vállalatnál történt elbocsátásokat
                  2
                követően, 2017. május 9-én Olaszország EGF/2017/004 IT/Almaviva referenciaszámon kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2017/004 IT/Almaviva

                        Tagállam

                        Olaszország

                        Érintett régió(k) (NUTS
                           3
                         2 szint)

                        Lazio (ITI4)

                        A kérelem benyújtásának dátuma

                        2017. május 9.

                        A kérelem átvételi elismervényén feltüntetett dátum

                        2017. május 9.

                        A kiegészítő információk iránti kérelem dátuma

                        2017. május 23.

                        A kiegészítő információk benyújtásának határideje

                        2017. július 4.

                        Az értékelés befejezésének határideje

                        2017. szeptember 26.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Almaviva Contact SpA

                        Az érintett vállalatok száma

                        1

                        Gazdasági ágazat(ok)

                        (NACE Rev. 2. rendszer szerinti ágazat)
                           4

                        82. ágazat (Adminisztratív-, kiegészítő egyéb üzleti szolgáltatás)

                        Referencia-időszak (négy hónap):

                        2016. december 30. – 2017. április 30.

                        A referencia-időszak alatt elbocsátottak száma (a)

                        1 610

                        A referencia-időszak előtt vagy után elbocsátottak száma (b)

                        36

                        Az elbocsátottak száma összesen (a + b)

                        1 646

                        A támogatható kedvezményezettek száma összesen

                        1 646

                        A megcélzott kedvezményezettek száma összesen

                        1 610

                        A személyre szabott szolgáltatásokhoz kapcsolódó költségvetés (EUR)

                        5 355 950

                        Az EGAA végrehajtásához kapcsolódó költségvetés
                           5
                         (EUR)

                        223 000

                        Teljes költségvetés (EUR)

                        5 578 950

                        EGAA-hozzájárulás (60 %) (EUR)

                        3 347 370

               A KÉRELEM ÉRTÉKELÉSE

               Az eljárás

               4.Olaszország 2017. május 9-én kérelmet nyújtott be „EGF/2017/004 IT/Almaviva” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság még ugyanazon a napon visszaigazolta a kérelem beérkezését, és 2017. május 23-án kiegészítő információkat kért Olaszországtól. Az olasz hatóságok hat héten belül megküldték a kért kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2017. szeptember 26-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem az Almaviva Contact SpA-tól elbocsátott 1 646 munkavállalóra vonatkozik. A vállalat a NACE Rev. 2. rendszer szerinti gazdasági ágazatok közül a 82. ágazatban (Adminisztratív-, kiegészítő egyéb üzleti szolgáltatás) működik. Az elbocsátásokra Lazio (ITI4) NUTS 2. szintű régióban került sor.

               Beavatkozási kritériumok

               6.Olaszország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négyhónapos referencia-időszak alatt egy vállalkozáson belül egy tagállamban, ideértve a beszállítók vagy a továbbfeldolgozó vállalatok körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négyhónapos referencia-időszak 2016. december 30-tól 2017. április 30-ig tartott.

               8.A referencia-időszak alatt 1 610
                  6
                munkavállalót bocsátottak el az Almaviva vállalattól.

               Az elbocsátottak és a tevékenységüket megszüntető önálló vállalkozók számának kiszámítása

               9.Az 1 610 munkavállaló referencia-időszak alatt bekövetkezett elbocsátását a munkaszerződés tényleges megszüntetésének vagy lejáratának időpontjától vették számításba.

               Támogatható kedvezményezettek

               10.A már említett munkavállalókon túl 36 olyan munkavállaló is a támogatható kedvezményezettek közé tartozott, akiket a négyhónapos referencia-időszak után bocsátottak el. Egyértelmű ok-okozati összefüggés mutatható ki a referencia-időszakban az elbocsátásokat kiváltó eseménnyel
                  7
               .

               11.A támogatásra jogosult kedvezményezettek száma így összesen 1 646.

               Az elbocsátások és az 546/2009/EK rendelet tárgyát képező pénzügyi és gazdasági világválság közötti kapcsolat

               12.Az elbocsátások, valamint az 546/2009/EK rendeletben említett globális pénzügyi és gazdasági válság közötti kapcsolat bizonyítása érdekében Olaszország – az olasz parlament által az olaszországi telefonos ügyfélszolgálatok munkaügyi kapcsolatairól készített tanulmányt
                  8
                idézve – azzal érvel, hogy a gazdasági és pénzügyi válság a jelek szerint nem csökkentette a marketing szolgáltatások, valamint az áruk és szolgáltatások vásárlóinak nyújtott segítség iránti keresletet, viszont jelentős mértékben befolyásolta az ilyen szolgáltatásokért kínált díjazást (az árakra nehezedő nyomás), és nyilvánvalóan negatívan érintette a szolgáltatók nyereségességét. A válság, valamint a termékek és szolgáltatások beszerzésére fordított kiadások észszerűsítése által kikényszerített korlátozások gyakran oda vezetnek, hogy a szerződéseket a legnagyobb árcsökkentések alapján ítélik oda. Ez közvetlen hatást gyakorolt a szolgáltatók forgalmára, amely a 2011–2016 időszakban folyamatosan csökkent. Az alacsony nyereségességről elhíresült telefonos ügyfélszolgálati ágazatban csökkent a bruttó árbevétel-arányos nyereség (a 2013-ban elért 5,7 %-ról 2014-ben 3,8 %-ra)
                  9
               . Ugyanezen időszakban a tőkearányos jövedelmezőség is romlott: 9,4 %-ról –6,3 %-ra esett vissza
                  10
               .

               13.A telefonos ügyfélszolgálati ágazatban a munkahelyek többsége harmadik felek (vállalkozások vagy közigazgatás) nevében eljáró vállalkozásoknál található. Ezért ezek a munkahelyek rendkívüli mértékben ki vannak téve a telefonos ügyfélszolgálati szolgáltatások iránti kereslet ingadozásának és a szolgáltatók közötti versenynek. Ezen túlmenően a telefonos ügyfélszolgálati ágazat egyik sajátossága, hogy az előállítási költségek túlnyomó többsége (az összköltség 70–80 százaléka
                  11
               ) a szolgáltatást nyújtó munkaerővel kapcsolatos költség.

               14.Tekintettel a hátrányos körülményekre (ajánlattétel árleszorítással, csökkenő forgalom és jövedelmezőség, a szolgáltatások árának zuhanása, valamint az előállítási költségen belül a személyi költségek részaránya csökkentésének kényszere) a telefonos ügyfélszolgálati ágazatban működő vállalkozások gyakran azt a megoldást választják, hogy alacsonyabb munkaerőköltségű országokba költöznek, beavatkoznak a munkaerőköltségbe vagy bezárnak. A 2009 és 2014 1. negyedéve közötti időszakban az ágazatban működő vállalkozások egyharmada megszüntette tevékenységét, túlnyomó többségük fizetésképtelenségi eljárás keretében
                  12
               .

               15.Az Adminisztratív-, kiegészítő egyéb üzleti szolgáltatások ágazatra vonatkozóan, amelybe a telefonos ügyfélszolgálati tevékenységek tartoznak, eddig két EGAA-kérelmet nyújtottak be; az egyik a kereskedelemhez kapcsolódó globalizációval
                  13
                függ össze, ez a kérelem pedig a pénzügyi és gazdasági világválsággal.

               Az elbocsátásokhoz és az önálló vállalkozók tevékenységének megszüntetéséhez vezető események

               16.Az elbocsátásokhoz a bevétel csökkenése vezetett, amely az Almaviva római telefonos ügyfélszolgálati központjában 2015-re 45 %-kal esett vissza 2011-hez képest; ehhez társult az RSU-val
                  14
                2016-ban folytatott tárgyalások negatív kimenetele: az RSU elutasította azt a tervet, hogy az Almaviva római központjának munkaerőköltségeit hozzáigazítsák az Almaviva többi olaszországi központjának munkaerőköltségéhez, ideiglenesen csökkentsék a munkaerőköltséget, valamint növeljék a hatékonyságot és a termelékenységet; ez vezetett a római telefonos ügyfélszolgálati központ bezárásához és az 1 646 fő elbocsátásához.

               Az elbocsátások várható hatása a helyi, a regionális és az országos gazdaságra és foglalkoztatásra

               17.Az Almavivánál történt elbocsátásoknak regionális és helyi kihatásuk is van (Lazio és Róma), mivel a tömeges elbocsátások – amelyek ebben az esetben több mint 1 600 főt, többnyire nőket érintettek – a regionális és a helyi gazdaságot egyaránt tönkreteszik. Továbbá az elbocsátásokra a gazdasági és pénzügyi válságból eredő nagy nehézségek után – különösen az elmúlt két évben (2014–2016) – lassan élénkülő gazdasági környezetben került sor. Fennáll annak a kockázata, hogy a tevékenység Unión kívüli országokba való áthelyezése (off-shoring) vagy más olyan tényezők, mint jelen esetben az ajánlati árak visszaesése, a szolgáltatások áraira nehezedő nyomás stb. okán végrehajtott csoportos létszámcsökkentés következtében ez a fellendülés most ideiglenesen vagy végleg leáll. Ezért az olyan, aktív munkaerőpiaci intézkedések és szolgáltatások biztosítása, mint amilyenekhez az EGAA társfinanszírozást nyújt, igen nagy jelentőségű a munkavállalók munkaerőpiacra történő visszailleszkedésének hatékonyabb támogatása érdekében.

               A megcélzott kedvezményezettek és a javasolt intézkedések

               A megcélzott kedvezményezettek

               18.Az intézkedésekben várhatóan részt vevő elbocsátott munkavállalók becsült száma 1 610. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek száma

                        Nem:

                        Férfiak:

                        334

                        (20,7 %)

                        Nők:

                        1 276

                        (79,3 %)

                        Állampolgárság:

                        Uniós polgárok:

                        1 568

                        (97,4 %)

                        Nem uniós polgárok:

                        42

                        (2,6 %)

                        Korcsoport:

                        15 és 24 év közöttiek:

                        0

                        (0,0 %)

                        25 és 29 év közöttiek:

                        4

                        (0,2 %)

                        30 és 54 év közöttiek:

                        1 371

                        (85,2 %)

                        55 és 64 év közöttiek:

                        223

                        (13,9 %)

                        64 év felettiek:

                        12

                        (0,7 %)

               A javasolt intézkedések támogathatósága

               19.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               Az intézkedések, amelyekhez az EGAA társfinanszírozását kérik:

               –Egyéni tanácsadás: Ez a részt vevő munkavállalók készségeinek felmérését, a profiljának és személyre szabott visszailleszkedési útvonalának meghatározását, valamint a felvételi eljárást jelenti.

               –Álláskeresés: Ez intenzív munkakeresést jelent, ideértve a helyi és regionális lehetőségek felkutatását, valamint a munkaközvetítést.

               –Képzés, átképzés és szakképzés: A résztvevők szakképzésben részesülnek, amelynek célja a munkavállalók átképzése és továbbképzése, hogy megragadhassák az intenzív munkakeresés során azonosított munkalehetőségeket.

               –Újrafoglalkoztatási utalvány, amely az akkreditált (állami vagy magán-) szolgáltatóknál intenzív munkakeresési szolgáltatásokra fordítható összeget biztosít. Az utalvány értéke a munkavállaló foglalkoztathatóságától függően 500 és 5 000 EUR között változhat. A szolgáltatók ellentételezése a munkavállaló foglalkoztathatóságától és a megkötött szerződés típusától függően 500 EUR-tól 2 500 EUR-ig terjed majd a legalább hat hónapos, határozott idejű szerződések és 1 000 EUR-tól 5 000 EUR-ig a határozatlan idejű szerződések esetében. Amennyiben egy elbocsátott munkavállaló számára nem sikerül megoldást találni, a szolgáltató fix összegű díjat (szolgáltatási díjat) kap minden egyes résztvevő után. A szolgáltatási díj nem haladhatja meg a 106,5 EUR-t.

               –Vállalkozáshoz nyújtott támogatás: Azok az elbocsátott munkavállalók, akik saját vállalkozás indítását tervezik, számos különféle támogatást vehetnek igénybe.

               –Vállalkozásalapításhoz nyújtott hozzájárulás: Azok a munkavállalók, akik saját vállalkozást alapítanak, legfeljebb 15 000 EUR összegben részesülnek az alapítási költségek, az eszközberuházások és a folyó kiadások fedezésére.

               –A tervekben szerepel az eltartottakat ellátók kiadásainak megtérítése legfeljebb 1 700 EUR összegig. Ennek célja, hogy fedezze az ellátási kötelezettséggel (gyermekek, idősek, fogyatékkal élők stb.) rendelkező résztvevők azzal összefüggésben felmerülő többletköltségeit, hogy részt tudjanak venni a képzésben vagy más intézkedésben.

               –A mobilitási költségek visszatérítése: A terv a munkavállalók földrajzi mobilitásának támogatása érdekében a kezdeti lakhatási és közlekedési költségek megtérítését irányozza elő 5 000 EUR-ig abban az esetben, ha a munkavállalót a lakhelyétől legalább 80 km távolságra található vállalkozás újrafoglalkoztatná.

               Az ESZA által vagy csak nemzeti forrásokból finanszírozandó intézkedések, amelyek kiegészítik az EGAA által társfinanszírozott szolgáltatásokat:

               –Felvétel: Tájékoztató az igénybe vehető szolgáltatásokról, tájékoztató a munkaerőpiacra való újbóli beilleszkedésről, valamint aktív keresési eszközök rendelkezésre bocsátása. Ez az első intézkedés, amely valamennyi résztvevő számára elérhető.

               –Egyedi orientáció a 60 év fölötti munkavállalók számára, ideértve a társadalmi haszonnal bíró szolgáltatások igénybevételének ösztönzését és a nyugdíjig tartó figyelemmel kísérést.

               –Foglalkoztatási támogatás
                  15
               : Az Almaviva korábbi munkavállalóit alkalmazó vállalatok teljes munkaidős, határozatlan idejű szerződés megkötése esetén 8 000 EUR-ban részesülnek. A juttatás összege részmunkaidős, határozatlan idejű szerződés megkötése esetén arányosan kevesebb.

               20.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerőpiaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               21.Olaszország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               22.A költségek teljes becsült összege 5 578 950 EUR, amely a személyre szabott szolgáltatásokra fordított 5 355 950 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 223 000 EUR összegű kiadásokat foglalja magában.

               23.Az EGAA-ból igényelt teljes pénzügyi hozzájárulás összege 3 347 370 EUR (az összköltség 60 %-a).

                        Intézkedések

                        A résztvevők becsült száma

                        Az egy résztvevőre eső becsült költség
                        (EUR)
                           16

                        Becsült összköltség
                        (EUR)
                           17

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Egyéni tanácsadás
                           (Servizio di orientamento individuale)

                        1 610

                        70

                        112 700

                        Álláskeresés
                           (Scouting de la domanda)

                        650

                        105

                        68 250

                        Képzés, átképzés és szakképzés
                           (Formazione e riqualificazione professionale)

                        750

                        533

                        400 000

                        Újrafoglalkoztatási utalvány
                           (Assegno di ricollocazione)

                        1 360

                        1 379

                        1 875 000

                        Vállalkozáshoz nyújtott támogatás
                           (Servizio di supporto all'auto-impiego)

                        110

                        2 909

                        320 000

                        Vállalkozásalapításhoz nyújtott hozzájárulás
                           (Incentivo per l'avvio di nuove imprese)

                        110

                        15 000

                        1 650 000

                        Részösszeg (a):

                        A személyre szabott szolgáltatáscsomag százalékaránya

                        –

                        4 425 950

                        (82,6 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Az eltartottakat ellátók kiadásainak megtérítése (Misure di conciliazione)

                        400

                        1 700

                        680 000

                        A mobilitási költségek visszatérítése
                           (Indemnità per la mobilità territoriale)

                        50

                        5 000

                        250 000

                        Részösszeg (b):

                        A személyre szabott szolgáltatáscsomag százalékaránya:

                        –

                        930 000

                        (17,4 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        15 000

                        2. Irányítás

                        –

                        115 000

                        3. Tájékoztatás és nyilvánosság

                        –

                        40 500

                        4. Ellenőrzés és jelentéstétel

                        –

                        52 500

                        Részösszeg (c):

                        Százalékarány az összköltséghez képest:

                        –

                        223 000

                        (4,0 %)

                        Összköltség (a + b + c):

                        –

                        5 578 950

                        EGAA-hozzájárulás (az összköltség 60 %-a)

                        –

                        3 347 370

               24.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Olaszország megerősítette, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függenek.

               25.Olaszország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               26.Olaszország 2017. április 6-án kezdte meg a személyre szabott szolgáltatások nyújtását a megcélzott kedvezményezettek részére
                  18
               . Az említett intézkedésekkel kapcsolatos kiadásokhoz ezért 2017. április 6-tól 2019. május 9-ig nyújtható pénzügyi támogatás az EGAA-ból.

               27.Olaszország számára 2017. március 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2017. március 1. és 2019. november 9. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               28.A tagállami előfinanszírozás vagy társfinanszírozás forrása a 2017/185 (24.9.2016) törvényerejű rendelettel biztosított regionális források és az ANPAL
                  19
                által kezelt szakképzési alap.

               29.Olaszország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből. A foglalkoztatási támogatás, amely az ESZA Lazio regionális operatív program (2014–2020) keretében végrehajtott intézkedés, kiegészíti az EGAA-intézkedéscsomagot, de nem része annak.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               30.Olaszország jelezte, hogy létrehoztak egy (a Gazdaságfejlesztési Minisztérium (MiSE)
                  20
               , az ANPAL, Regione Lazio és a szakszervezetek képviselői alkotta) bizottságot, amelynek célja az Almaviva volt munkavállalóit támogató stratégia és fellépések meghatározása. Az első konzultációra 2017. január 16-án került sor (Regione Lazio hatóságai és a szakszervezetek között). Az ezt követő találkozókon, különösen a 2017. február 7-i találkozón kidolgozták a személyre szabott szolgáltatások összehangolt csomagját.

               Irányítási és ellenőrzési rendszerek

               31.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Olaszország tájékoztatta a Bizottságot, hogy a pénzügyi hozzájárulást az ANPAL fogja igazgatni a következőképpen: az ANPAL — Divisione IV irányító hatóságként, az ANPAL — Divisione VI pedig igazoló hatóságként jár el. A Ministero del lavoro e delle politiche sociali-MLPS — Secretariato Generale — Divisione II ellenőrző hatóságként jár el. Az irányító hatóság közreműködő szervezete Regione Lazio lesz.

               Az érintett tagállam által vállalt kötelezettségek

               32.Olaszország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –az Almaviva Contact SpA, amely a leépítések után folytatja tevékenységét, eleget tesz az elbocsátásokra vonatkozó jogi követelményeknek és a munkavállalóival szemben is ennek megfelelően jár el,

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére,

               –a javasolt intézkedések kiegészítik a strukturális alapok által finanszírozott intézkedéseket,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               33.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  21
                12. cikkében meghatározottaknak megfelelően 150 millió EUR.

               34.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 3 347 370 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               35.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  22
                13. pontja értelmében.

               Kapcsolódó jogi aktusok

               36.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 3 347 370 EUR összegnek az érintett költségvetési sorba történő átcsoportosításra is.

               37.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               Olaszország EGF/2017/004 IT/Almaviva referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  23
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  24
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)Az EGAA éves maximális összege az 1311/2013/EU, Euratom tanácsi rendelet
                  25
                12. cikkében meghatározottaknak megfelelően (2011-es árakon számítva) 150 millió EUR.

               (3)Olaszország az Almaviva Contact SpA vállalatnál történt elbocsátásokra tekintettel 2017. május 9-én az EGAA igénybevételére irányuló kérelmet nyújtott be. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni az Olaszország által benyújtott kérelem alapján nyújtandó, 3 347 370 EUR összegű pénzügyi hozzájárulás folyósítása érdekében.

               (5)Az Európai Globalizációs Alkalmazkodási Alap igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

               ELFOGADTA EZT A HATÁROZATOT:

               1. cikk

               Az Unió 2017-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 3 347 370 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [the date of its adoption]*-tól/-től kell alkalmazni.

                  26Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikke értelmében.

                     (3)
                  A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)
                  HL L 393., 2006.12.30., 1. o.

                     (5)
                  Az 1309/2013/EU rendelet 7. cikkének (4) bekezdése alapján.

                     (6)
                  A referencia-időszak alatt 1 627 munkavállalót bocsátottak el az Almaviva SpA vállalattól. Később azonban 17 munkavállalónak állást kínáltak ugyanazon vállalat egy másik központjában. A szóban forgó 17 munkavállaló e kérelem szempontjából nem számít elbocsátott munkavállalónak.

                     (7)
                  Ez az elbocsátási tilalom (art. 54 of Decreto Legislativo 151/2001) által érintett munkavállalókra vonatkozik, akiket a védelmi időszak lejártával bocsátanak el.
                  https://www.cliclavoro.gov.it/Normative/Decreto_Legislativo_26_marzo_2001_n.151.pdf

                     (8)
                  Munkaügyi kapcsolatok az olaszországi telefonos ügyfélszolgálatoknál.
                   (http://www.camera.it/leg17/824?tipo=C&anno=2014&mese=12&giorno=11&view=&commissione=11&pagina=#)

                     (9)
                  Asso contact –Assoziazione nazionale dei contact center in outsourcing. 2016. évi éves ülés
                     http://www.assocontact.it/Documenti/VERBALI_ASSEMBLEE/02-Presentazione-Urbano-Granata_DATABANK-CERVED.pdf

                     (10)
                  Ibid.

                     (11)
                  Munkaügyi kapcsolatok az olaszországi telefonos ügyfélszolgálatoknál. Op. cit.

                     (12)
                  Munkaügyi kapcsolatok az olaszországi telefonos ügyfélszolgálatoknál. Op. cit.

                     (13)
                  EGF/2012/001 IE Talk Talk Broadband Services Ltd. COM(2012) 423.

                     (14)
                  Olaszországban az egyesült szakszervezeti képviselet (RSU) a közszférához vagy a magánszférához tartozó ugyanazon szervezet által foglalkoztatott összes munkavállalót azok szakszervezeti tagságától függetlenül képviselő kollektív szerv.

                     (15)
                  Intézkedés az ESZA Lazio regionális operatív program (2014–2020) keretében.

                     (16)
                  A tizedes érték elkerülése érdekében a támogatásra jogosult munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos az Olaszország által benyújtott kérelemben szereplő összeggel.

                     (17)
                  A végösszegek a kerekítés miatt nem egyeznek.

                     (18)
                  A felvétel, amelyhez EGAA-társfinanszírozást nem igényeltek, 2017. március 9-én kezdődött meg, az (EGAA által társfinanszírozott) egyéni tanácsadás pedig 2017. április 6-án.

                     (19)
                  Agenzia Nazionale per le Politiche Attive del Lavoro (ANPAL).

                     (20)
                  Ministero dello Sviluppo Economico (MiSE)

                     (21)
                  HL L 347., 2013.12.20., 884. o.

                     (22)
                  HL C 373., 2013.12.20., 1. o.

                     (23)
                  HL L 347., 2013.12.20., 855. o.

                     (24)
                  HL C 373., 2013.12.20., 1. o.

                     (25)
                  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (26)
                  Date to be inserted by the Parliament before the publication in OJ.